Lijevo srce
Lijevo srce je termin koji se koristi da zajedno označi lijevu pretkomoru i lijevu komoru. Kroz lijevo srce protiče krv sa kisikom koja dolazi putem plućnih vena u lijevu pretkomoru. Zatim kroz bikuspidalni zalistak prelazi u lijevu komoru nakon čega dolazi do sistole komore i ispumpavanja krvi u aortu. Zid lijeve strane srca je deblji od zida desne strane, kao posljedica jačeg istiskivanja krvi u krvotok.